เรื่องร้องเรียน: อยากให้มีการเร่งระบายน้ำที่ท่วมขังในซอยพระยาเพชร ถนนหลวงแพ่ง แขวงขุมทอง เขตลาดกระบัง กทม. ทั้งๆ ที่ในพื้นที่อื่นน้ำเริ่มลดระดับมากแล้วแต่ภายในซอยพระยาเพชรวันนี้(16 ก.ย. 65)ระดับน้ำยังสูงอยู่ประมาณ 60-70 เซนติเมตร ชาวบ้านในซอยได้รับผลกระทบอย่างมาก ถ้าเป็นไปได้อยากให้มีการตั้งเครื่องสูบน้ำบริเวณปากซอยเพื่อเร่งระบายน้ำ ซึ่งน้ำตอนนี้เริ่มส่งกลิ่นเหม็นแล้ว
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้รับการสนับสนุนเรือผลักดันน้ำ จากกองทัพเรือ ติดตั้งบริเวณคลองหัวตะเข้ คลองลาดกระบัง คลองทับยาว คลองพระยาเพชร เขตลาดกระบัง เพื่อเพิ่มประสิทธิภาพการระบายน้ำ ตามภาพถ่ายที่แนบ และขอขอบพระคุณอีกครั้งสำหรับการแจ้งปัญหาให้เราทราบครับ
ความเห็นของผู้แจ้ง: รูปที่ใช้ตอบกลับมาเป็นที่ที่อื่นไม่ใช่ที่ใต้สะพานข้ามคลองพระยาเพชร และในจุดที่เรือผลักดันน้ำประจำอยู่ใต้สะพานข้ามคลองพระยาเพชรในปัจจุบัน ณ ขณะพิมพ์ข้อความนี้ไม่ได้ติดเครื่อง และปัจจุบันคณะสงฆ์จากวัดราชโกษาพร้อมชุมชนได้กรอกทรายจำนวน 20 คิว ใส่กระสอบทรายมากกว่า 1,400 กระสอบมาบล๊อคน้ำเพื่อบรรเทาความเดือดร้อนให้ประชาชนเมื่อบล๊อคน้ำกันแล้วหน่วนงานต่างๆ ถึงได้เข้ามากัน ไม่ว่าจะเป็นจากดับเพลิงลาดกระบัง, รถสูบน้ำเคลื่อนที่(รถโมบาย) สำนักการระบายน้ำ ซึ่วทราย 20 คิวและกระสอบทั้ง 1,400 ใบนั้นไม่มีหน่วยงานใดมาสนับสนุนเป็นการจัดหาเองของคณะสงฆ์วัดราชโกษา
พื้นที่: แขวงขุมทอง เขตลาดกระบัง กรุงเทพมหานคร